Home - Bertie Barnard | Laerskool Stilbaai | Primary School Still Bay | Garden Route
Ons groei - Klaskamer Projek 2022!
Jou bydrae maak 'n verskil by Bertie Barnard
Bertie Barnard - Stilbaai
Met uitnemendheid, kinders tot hul volle potensiaal te ontwikkel, gegrond op Christelike waardes.
Om 'n gebalanseerde kind die toekoms in te stuur.
Mnr. Nicky Deetlefs
Welkom by Laerskool Bertie Barnard, ons pragtige skool, waar ons al vir die laaste 65 jaar aan ons leerders verskeie aktiwiteite in kultuur, sport en akademie bied om vir hulle 'n geleentheid te skep om daagliks in 'n waardegedrewe omgewing te
Ons streef daarna om elke leerder in 'n veilige en gelukkige omgewing op te voed, ten einde te verseker dat alle leerders die geleentheid kry om optimaal toegerus te word om 'n positiewe bydrae te kan lewer en om eendag sy/haar volwaardige
plekkie in ons samelewing vol te staan.
Diversiteit vorm hier 'n integrale deel van menslike ontwikkeling in elke leerder se skoolloopbaan; hetsy in die klaskamer, op die sportveld, by leierskap- en kulturele aktiwiteite.
Hier is ons 'n gelukkige familie, waar leerders nog lekker kan lag en waar ons alles in ons Skepper se naam aanpak. Ons vertrou dat dié klein blik op ons ambisieuse skool, by u as voornemende ouer die gevoel om deel van ons Bertie-familie te wees, sal aanwakker. Voel vry om enige tyd by ons te kom kuier en meer van ons skool te ervaar.
Die Laerskool Bertie Barnard het in 1954 tot stand gekom met die doel om onderrig te verleen aan die kinders van die destydse, hoofsaaklik Afrikaanssprekende, gemeenskap. Die skool is vernoem na mnr. Bertie Barnard, wat oorspronklik hoof was van die ou skool aan die oorkant van die rivier.
Integriteit – Eerlik – Diensbaar – Respek – Nederig – Netheid – Pligsgetrou – Volharding – Gehoorsaam
TSA Mini Tennis Toernooi
Eden Netbal Proewe
Virtual Kata Kampioenskappe
Nuusbrief 3 Augustus 2021
Vind asseblief aangeheg ons nuusbrief. Brief 3 Augustus
Borg 'n Skoolbank
Tik Jou Naam
Mnr Barnard en 'n personeellid, Me Nortier, het op 'n tragiese wyse hul lewe verloor toe hy, sy vrou en Me Nortier op die aand van 6 Desember 1952 op pad huis toe was ná 'n skoolkonsert. Die brug oor die Goukourivier was nog nie voltooi nie en hul motor het van die pont in die rivier geloop. Mnr Barnard het 'n belangrike rol gespeel om die gemeenskap van Stilbaai te bevorder en toe die nuwe skool op die dorp ingewy is, was daar nie 'n meer gepaste naam as Laerskool Bertie Barnard nie.
Die skoolgebou het aanvanklik bestaan uit wat vandag die kantore van die hoof en die sekretaresse, die rekenaarklas en die klaskamers vir graad 1 en 2 huisves, met ongeveer 60 leerders en 3 onderwysers. Mnr Johannes Calvyn Ferreira was die eerste Skoolhoof. Intussen is meer geboue opgerig om voorsiening te maak vir die steeds groeiende getalle.
In 2004 het ons die 50 jaar fees sedert die stigting van Bertie Barnard gehou. Die feesvierings het plaasgevind in Julie 2004 oor vier dae en het oud-leerlinge, asook onderwysers en skoolhoofde van dwarsoor die land byeengebring. Die feesviering was 'n groot sukses.
In 2004 is daar 'n Saal aangebou uit skenkings wat ontvang is, harde werk en bydraes van die ouers en gemeenskap.
'n Reeks van 4 nuwe klasse is in 2008 aangebou toe die skool se leerdertal so vergroot het dat dit nie meer in die oorspronklike gebou gehuisves kon word nie. Nog 2 klaskamers is in 2010 aangebou.
Tans wissel die skool se leerdertal tussen 220 en 240 en brei dit steeds uit. Ons is steeds besig met nuwe aanbouings. Hou gerus die webtuiste dop vir die voltooiing hiervan.